Huippua alkavaa lukuvuotta 2026-2027!

Heippa taas täältä kirjastolta! Kuten edellisinä vuosinakin, tänä lukuvuonna meillä on tarjota yhteistyösopimuksen mukaista sisältöä seuraaville luokka-asteille:
1. vuosiluokka: Kirjastoon tutustumiset toteutetaan alkusyksystä TAI loppukeväästä, opettajan valinnan mukaan.
3. vuosiluokka: Kirjavinkkaus kevään aikana.
5. vuosiluokka: Syyslukukauden loppupuolella.
7. vuosiluokka: Seiskojen yhteiset vinkkaukset toteutetaan kevään aikana ja kirjastonkäytön opetus syksyllä 

Syksyllä siis toteutamme 1. ja 5. vuosiluokkien sisällöt, keväällä luokat 3. ja 7. sekä ne ykkösluokat, jotka eivät käyneet syksyllä tutustumassa.
1.vuosiluokan sisältö: Kirjastoon tutustuminen, käydään läpi lainaaminen ja palauttaminen sekä kirjaston aineiston käsittely. Opettaja valitsee, että toteutetaanko syksyllä vai keväällä.
3. vuosiluokan sisältö: Kirjavinkkaus, aikaa varatessa saa esittää toiveita aineistoon liittyen. Vinkatut kirjat voidaan lainata yhteisökortille ja jättää luokkaan luettavaksi vinkkauksen jälkeen, mikäli näin toivotte. Tämä edellyttää voimassa olevaa yhteisökorttia!
5. vuosiluokan sisältö: Oppitunti medialukutaidosta ja sen tärkeydestä, loppuun genrevinkkejä ja kirjat voidaan jättää luokkaan luettavaksi, jos niin toivotte. Tämä edellyttää voimassa olevaa yhteisökorttia! Ilmoitathan kortin tiedot oppituntia varatessasi. Oppitunti voidaan myös tarvittaessa korvata kirjavinkkauksella, tiedustele halutessasi tätä mahdollisuutta.
7. vuosiluokan sisältö: keväällä kaikki koulun seiskat koskeva kirjavinkkaus ja muistuttelua kirjaston toiminnasta (kevät) JA kirjastonkäytön opetus kirjastossa, missä käydään läpi tiedonhakua ja kirjastoesittely (syksy)

Osallistuaksesi yllä oleviin, ota yhteyttä lomakkeella: E-lomake - Kirjastoyhteistyön varaus (formbox.fi)
Myös muuta yhteistyötä kanssamme voi tiedustella, toteutamme niitä kirjastohenkilöstön resurssien mukaan. Lähetä myös nämä toiveet lomakkeen kautta. 
Huom! Huomioi 2 viikon varoaika, kun teet ajankohtatoivetta. Kirjastosta ollaan mahdollisimman pian yhteydessä ja vahvistetaan sopivin ajankohta ja kellonaika.




Verkkokirjastomme on vaihtunut, olemme palanneet takaisin käyttämään Finna-alustaa, osoitteeseen heili.finna.fi. 

Muita palveluitamme kouluille:     
  
Yhteisökortti   
Koulut voivat ottaa käyttöönsä kirjastolainoille oman yhteisökortin. Vastuuhenkilönä yhteisökortissa on koulun johtaja tai muu vastuuhenkilö kuten opettaja. Kortin voimassaolo sekä vastuuhenkilön tiedot on päivitettävä lukuvuoden alussa kirjastossa. Vastuuhenkilön on esitettävä henkilöllisyystodistus tietojen tarkastuksen yhteydessä.   


Kirjakassit
Kirjakassin voit tilata lähikirjastostasi sähköpostilla vähintään 2 viikkoa etukäteen. Kirjakassiin kirjastoammattilaiset keräilevät toivomastasi genrestä/tietokirjaluokasta luokallenne kirjoja tarvittavan määrän. Mikäli haluat juuri tietyt kirjat, varaathan ne itse osoitteesta heili.finna.fi.
  
  
Tapahtumat   
Järjestämme tapahtumia virtuaalisesti sekä kirjastoissa. Seuraa ilmoitteluamme Etelä-Karjalan tapahtumakalenterissa, kotisivuillamme ja somessa. Tiedotamme suoraan esimerkiksi kirjailijavieraista koulujen rehtorien sähköpostijakelulistalla. Tietyille luokka-asteille tarjottavista vierailuista ja palveluista tiedotamme suoraan myös kyseisten luokkien opettajille. 


[bookmark: _Hlk174000912]Tulossa syksyllä:  
Lukukoirat jatkavat vierailujaan tuttuun tapaan pääkirjastolla ja Lauritsalassa. 

Muista tapahtumista ilmoitamme myöhemmin! 


Terveisin,
Lappeenrannan kaupunginkirjaston lanulaiset


